**MASAT / ZGJIDHJET NDAJ DHUNËS NË FAMILJE NË FUSHËN E TË DREJTAVE CIVILE**

* Le të përkufizojmë **“DHUNËN NË FAMILJE”** ajo përfaqësohet nga «të gjitha format e dhunës fizike, seksuale, psikologjike apo ekonomike që ndodhin brënda familjes ose trungut familjar, ndërmjet ish bashkëshortëve ose partnerëve apo edhe atyre aktualë, pavarësisht nga fakti nëse autori i dhunës banon apo banonte në të njëjtin vënd me viktimën”.
* Le të përkufizojmë **“DHUNËN SIPAS GJINISË”**: të përfaqsuar nga “DHUNA NDAJ GRAVE” dhe në mënyrë të veçantë: “çdo lloj dhune ndaj gruas të kryer vetëm për faktin se është grua, ose që godet gratë në mënyrë të pakontrolluar“, duke arritur deri aty sa të përfaqsojë një formë të vërtetë diskriminimi.

* Le të përkufizojmë ABUZIMET NE FAMILJE: abuzimet e përmëndura nga ligji kanë të bëjnë me një kategoti të veçantë të sjelljeve të dhunshme që duhen shqyrtuar edhe më hollësishëm duke parë se sa shpesh përmënden në proçeset që kanë të bëjnë me të miturit.

Sjellje të tilla mund të jenë si ato ndaj partnerit ashtu edhe ato ndaj të miturve, edhe në formën që ndeshet gjithnjë e më shpesh e të ashtuquajtur “prani e të miturit në situata dhune në familje”.

Edhe pse hyjnë plotsisht në kategorinë e abuzimeve në familje, meritojnë një kapitull të veçantë rastet në të cilët kush ushtron dhunë apo abuzon janë “fëmijët ndaj prindërve dhe/ose nipërit apo mbesat ndaj gjyshërve”, për të cilët janë të zbatueshëm urdhërat e mbrojtjes si më sipër.

**RËNDËSIA E NJË INFORMACIONI TË SAKTË**

Gjithnjë e më shpesh dëgjohen raste të grave që vendosin të mos kërkojnë mbrojtjen ligjore për shkak të ngdalshmërisë në zbatimin e ligjit.

Veçse ky, jo vetëm që është një informacjon jo i saktë por është edhe SHUME i rezikshëm.

Në fakt, nëse është e vërtetë që sipas lajmeve viktima "i ishte drejtuar autoriteteve...", është po aq e domosdoshme që lajmi të jetë i plotë, të vlerëojë dhe të vërë në dukje çfarë mungoi apo nuk funksjonoi siç duhej. Duke evituar në këtë mënyrë krijimin e zonave të errta, të paqarta, brënda të cilave lindin dhe rriten ndjenjat e zhgënjimit dhe të pasigurisë të viktimave.

Kontrolli mbi informimin, masat parandaluese në mënyrë që ai të mos jepet  i pjesshëm dhe si  pasojë të rezultojë jo efikas  ka  rëndësi thelbësore, sepse mosbesimi në organet ligjore, bëhet shkak i rritjes së numrit të viktimave  në mesin e grave, që dorëzohen para idesë  se "denoncimi nuk ndryshon asgjë".

Informimi në mënyrë të shtrirë (kapilar) duke prekur pa dallim  të gjitha nivelet e shoqërise, nga shkollat ​​e deri te spitalet, ku viktimat mund të marrin udhëzime dhe informacione  sa më të thjeshta e  të detajuara të mundshme, shërben për të dalë nga rrethi vicios i  dhunës  në të cilin ndodhen.

**POR SI MUND TË NDËRPRITET CIKLI I DHUNËS NË FAMILJE?**

Fillimisht, është mirë të rrëzohet miti ose stereotipi se “i vetmi vend ku mund të drejtohemi në raste ushtrimi dhune, është denoncimi në polici dhe gjykata. Prandaj, informimi i duhur  shërben  të prezantojë edhe rrugë të tjera që mund të ndërmeren, pa u drejtuar domosdoshmërisht në organet e lartpërmendura.

Reforma e fundit mbi gjykimin familjar, ka shkëputur fushëveprimin e zbatimit të mbrojtjes nga dhuna në familje, nga kryerja dhe verifikimi i krimit konkret, duke rritur funksionin e veçantë të gjyqtarit per ceshtje familjare, i cili duhet të konstatojë dhunën dhe jo krimin, pasi mund të kemi ushtrim dhune (nga ana e autorit) edhe në mungesë të veprimeve kriminale të dënueshme ligjerisht.

Ky është një nga hapat themelorë të kuadrit të ri rregullator që i mundëson gjyqtarit të konstatojë dhunën në fazat paraprake të procedimit, në mënyrë që të ndërpritet sa më shpejt cikli i dhunës.

**KUR I KËRKOHET GJYQTARIT CIVIL TË KONSTATOJË EKZISTENCËN E SJELLJES DHUNUESE**

Le të perkujtojmë se përveç urdhrave të mbrojtjes,  të parashtruara në reformën ligjore me nene. 342 (bis dhe tris) të Kodit Civil, e tashmë  të rishikuara e të futura në disiplinën ligjore me nenin. 473 bis n. 69, ekzistojnë edhe proçese civile për ndarje/shkurorëzim me ose pa fëmijë, përveç procedurave për kujdestarinë e fëmijëve të lindur nga çifte të pamartuara.

Në rastin kur një procedurë e  këtij konteksti, ku pretendohet se ka patur sjellje të dhunshme, sillet (paraqitet) para gjyqtarit civil, tashmë njihet mundësia e mjaftueshme për të menaxhuar kohën e procedurës dhe është e mundur të zgjidhet një "korsi preferenciale" për të cilën zbatohet si më poshtë:

* Shkurtim i afateve procedurale
* Atribuimi i kompetencave të gjëra zyrtare gjyqtarit (instruktorëve dhe të tjerëve) për të lejuar gjyqtarin e familjes të konstatojë menjëherë dhunën
* Marrja e masave të përkohshme dhe urgjente

Dhe në fakt reforma e fundit procedurale-civile e futur në rubrikën “Për dhunën në familje dhe atë gjinore” i jep përparësi të menjëherëshme  kërkesave për mbrojtje , falë futjes se elementëve të rinj si me poshte vijojnë:

1. DHENIA E ALARMIT EDHE PER GJERA QE MUND TE DUKEN TE VOGLA
2. SIGURIMI I KORSISË PREFERENCIALE PËR PROCEDURA ME PRETENDIM PËR DHUNË
3. VLERËSIMI I DHUNËS NË FAZËN PARAPRAKE TË PROCEDURËS
4. LIRI TE PLOTE VEPRIMI GJYQTARIT CIVIL (APO INSTRUKTORËVE…)

**ÇFARË JANË URDHËRAT (MASAT) MBROJTËSE NDAJ ABUZIMEVE FAMILJARE DHE KUR ËSHTË E MUNDUR TË KËRKOHEN ATO**

Urdhërat (masat) e mbrojtjes janë masa paraprake që jepen me kërkesë të një pale mbi supozimin e mundësisë së rrezikut të cilit i nënshtrohet viktima (bashkëshorte ose ish-bashkëshorte, bashkëjetuese ose ish-bashkëjetuese, të bashkuar me rit civil, bashkëjetues në cilësi të ndryshme si p.sh. prindër/fëmijë).

Për rrjedhojë, ligji parashikon se kur sjellja e bashkëshortit ose partnerit ose bashkëjetuesit tjetër dëmton rëndë integritetin fizik ose moral ose lirinë e tjetrit, gjyqtari, me kërkesën e një pale, mund të miratojë me dekret një ose më shumë prej  masave të referuara në nenin 473 bis 70 kpc

Kujdes, supozimi i bashkëjetesës nuk është më një kusht i domosdoshëm:

Të njëjtat masa mund të merren, nëse plotësohen kushtet e kujdesit, edhe kur personat nuk  bashkëjetojne më me njëri tjetrin ”: një element i ri domethënës që ripërcakton kushtet e urdhërave të mbrojtjes:

* kërkesa e palës
* dëmtim serioz i integritetit ose lirisë fizike ose morale;
* bashkëjetesë, por edhe ish bashkëjetesë (bashkëshorti, bashkëjetuesi, bashkim civil, bashkëjetues në cilësi të ndryshme si prindër/fëmijë)

**NJE TJETER E RE E REFORMES SE FUNDIT KA TE BEJE ME MUNDESINE PER TE KERKUAR ZBATIMIN E URDHERIT TE MBROJTJES EDHE GJATE SHQYRTIMIT TE ÇESHTJEVE QE JANE OBJEKT I GJYKIMIT**

Urdhërat e mbrojtjes konstatojnë, në fakt, hyrjen e plotë dhe legjitime në hyjnë në fakt plotesisht dhe ligjërisht në fazën e shqyrtimit të çështjeve që janë objekt i gjykimit, duke i bërë të mundur gjyqtarit të familjes, në proceset që kanë të bëjnë me dhunë, që të marrë masat më të përshtatshme në mbrojtje të të miturit dhe të viktimës, përfshirë këtu edhe masa që kanë të njëjtën përmbajtje si ato të referuara në art. 473-bis.70 kpc , pikërisht në urdhërat mbrojtjes.

Gjithashtu, kërkesa për zbatimin e urdhërave të mbrojtjes mund të bëhet si para fillimit të trajtimit të së ashtuquajturës çështje në fjalë (ndarje, divorc, ose rregullimi i kujdestarisë së të miturve të lindur nga një çift i pamartuar), por edhe gjatë zhvillimit të procedurave të sipërpërmendura, kjo, para gjyqtarit që po merret me rastin, i cili mund të marrë si masë sigurimi pas një hetimi të shkurtuar duke përdorur kompetencat hetimore në rrugë zyrtare.